Միշկոլց

Միշկոլց (Miskolc), քաղաք Հունգարիայի հյուսիսում, Բորշոդ Աբաույ Զեմպլեն մեդիեի վարչական կենտրոնը։ 200 հազար բնակչություն (1976)։ Տրանսպորտային հանգույց է, երկրի երկրորդ արդյունաբերական կենտրոնը Բուդապեշտից հետո։ Կան մետալուրգիա, ծանր մեքենաշինություն, շինանյութերի, սննդի, կարի, տեքստիլ արդյունաբերության ձեռնարկություններ, պոլիտեխնիկական ինստիտուտ, Միշկոլցի մոտ՝ գորշ ածխի արդյունահանություն, ջերմուկաբուժական կուրորտներ (Տապոլցա և Լիլլաֆյուրեդ)։ Պահպանվել են ամրոցի (Դիոշդյոր, XIII-րդ - XVII-րդ դարեր) ավերակները և գոթական եկեղեցին (XV-րդ - XVI-րդ դարեր)։

Ծանոթագրություններ 

Հունգարիայի քաղաքներ
1365 թվականին հիմնադրված բնակավայրեր